ค่าเงินบาทหลังปีใหม่ หลุด36บาท/เหรียญ
จับตาเปิดทำงานวันแรกในสัปดาห์หน้า ค่าเงินบาทอ่อนหลุด 36 บาท/เหรียญสหรัฐ
1 ม.ค. 2559

จับตาเปิดทำงานวันแรกในสัปดาห์หน้า ค่าเงินบาทอ่อนหลุด 36 บาท/เหรียญสหรัฐ
ศูนย์วิจัยกสิกรไทย คาดการณ์ว่า ค่าเงินบาทในสัปดาห์หน้า ในช่วงเปิดทำการวันแรกหลังเทศกาลปีใหม่ เงินบาทจะเคลื่อนไหวในกรอบ 35.90-36.20 บาท/เหรียญสหรัฐ โดยให้จับตาข้อมูลเศรษฐกิจสหรัฐที่สำคัญ อาทิ การจ้างงานนอกภาคเกษตร ดัชนีการผลิต-ภาคบริการเดือน ธ.ค. ยอดสั่งซื้อของโรงงาน รายจ่ายด้านการก่อสร้าง ข้อมูลการค้าระหว่างประเทศเดือน พ.ย. เพราะจะมีผลต่อการเคลื่อนไหวของค่าเงิน
สำหรับเงินบาทในปี 2558 อ่อนค่าลง 8.8% จากระดับสิ้นปี 2557 โดยเงินบาทปรับตัวแข็งค่าขึ้นในช่วงประมาณไตรมาสแรกของปี เนื่องจากตลาดยังคงไม่แน่ใจในจังหวะเวลาของการปรับขึ้นอัตราดอกเบี้ยของสหรัฐ หลังจากนั้นก็ทยอยอ่อนค่าลงอย่างต่อเนื่องตั้งแต่เดือน เม.ย. 2558 การอ่อนค่าของเงินหยวนและสกุลเงินในภูมิภาคก็เป็นปัจจัยที่ทำให้เงินบาทอ่อนค่าด้วยเช่นกัน